Ջեք Գերեթ

Ջեք Գերեթ (անգլ.՝ Jack Garratt, հոկտեմբերի 11, 1991(1991-10-11), Little Chalfont, Բակինհեմփշիր, կոմսություն, Բաքինհեմշիր, Անգլիա, Միացյալ Թագավորություն), անգլիացի երգիչ և երգերի հեղինակ Բահինգեմշիր կոմսության Լիթլ Չալֆոնթ գյուղից։ 2016 թվականի փետրվարի 19-ին նա թողարկել է իր դեբյուտային՝ «Phase» ստուդիական ալբոմը։ 2016 թվականի Brit Awards մրցանակաբաշխության ժամանակ Գերեթն արժանացել է Քննադատների ընտրության մրցանակին (անգլ.՝ Critics' Choice Award)։


== Վաղ տարիներ ==
Ջեք Ռոբերտ Գերեթը ծնվել է 1991 թվականի հոկտեմբերի 11-ին Բաքինհեմշիր կոմսության Հայ Ուիքոմբ քաղաքում։ Նրա մայրը երաժշտության ուսուցչուհի էր տեղի տարրական դպրոցում, իսկ հայրը՝ ոստիկանության աշխատակից։ Գերեթը մեծացել է Լիթլ Չալֆոնթ գյուղում։ Իր մանկության մասին նա ասել է․ «Ես պարզապես սիրում էի հնչյուններ ստեղծել և շատ սիրում էի այդ հնչյուններից ստացված արձագանքը։ Այնպես որ, նրանք [ծնողները] ինձ երաժշտության դասերի են ուղարկել, որպեսզի ինձ դրդեն զարգացնել այդ տաղանդը, այլ ոչ թե պարծենալ դրանով»։ Նա գրել է իր առաջին երգը 12 տարեկան հասակում և սովորել է տարբեր գործիքներ նվագել՝ կիթառից, հարվածայիններից և դաշնամուրից մինչև հարմոնիկա, մանդոլին, տրոմբոն և ուկուլելե։ Գերեթը հաճախել է Սենթ Քլեմենթ Դեյնսի դպրոցը (անգլ.՝ St Clement Danes School) Չորլիվուդում և Ռոյհեմփթոնի համալսարանը (անգլ.՝ University of Roehampton) Լոնդոնում։


== Կարիերա ==


=== Մանկական Եվրատեսիլ 2005 ===
2005 թվականի սեպտեմբերին Ջեքը մասնակցել է այդ տարվա «Մանկական Եվրատեսիլ» երգի մրցույթի համար Մեծ Բրիտանիայի ազգային ընտրությանը, որը պետք է անկացվեր Բելգիայում։ Այդ երեկո Ջեքի «The Girl» երգն ութերորդ և վերջին հորիզոնականն է զբաղեցրել՝ հավաքելով ընդամենը 13 միավոր։ Ավելի ուշ նա ասել է․ «Դա առաջին անգամն էր, երբ ես փորձել էի ինչ-որ բանի հասնել որպես երաժիշտ, սակայն իմ մտադրությունները սխալ էին։ Ես դա արել եմ ավելի շատ ուշադրության, քան սիրո համար այն բանի հանդեպ, ինչով ես զբաղվում էի»։


=== 2009-2013 ===
Ջեք Գերեթը համալսարան է ընդունվել ուսուցիչ դառնալու նպատակով։ Նա պայմանագիր է կնքել անկախ ձայնագրման լեյբլի հետ և սկսել է աշխատել «Nickel and Dime» անվանմամբ ալբոմի վրա։ Ալբոմը կազմված է եղել մեծ մասամբ բլյուզ երաժշտությունից։ 2012 թվականին Գերեթը ելույթ է ունեցել BBC Three Counties Radio-ում՝ որպես BBC Introducing-ի մի մաս։
Նա հրաժարվել է ալբոմից, երբ հասկացել է, որ «Ես հպարտ եմ այն երգերով, որոնք գրում եմ, և երաժշտություն եմ կատարում, քանի որ ինձ դուր է գալիս, թե ինչպես են մարդիկ արձագանքում, այլ ոչ թե այն պատճառով, որ ես հպարտ եմ իմ երգերով»։ Նա թողել է համալսարանը և «ինքնաոչնչացման պահ է ունեցել», ասելով, որ «Ես զգում էի, որ միջին տարիքի ճգնաժամ եմ ապրում, թեև նույնիսկ 20 տարեկան չկայի»։ Նա որոշել է երաժշտություն գրել «հարգանքի և ամբողջականության միանգամայն այլ մակարդակով» և մեկ տարի է ծախսել նոր երգեր գրելու համար։


=== 2014-2016․ «Phase» ===
2014 թվականի հոկտեմբերի 28-ին Ջեքը թողարկել է իր առաջին՝ «Remnants» մինի ալբոմը և «Remnix» անվանմամբ ռեմիքսների մինի ալբոմը։ 2014 թվականի նոյեմբերի 28-ին նա թողարկել է «The Love You're Given» սինգլը։ Գերեթի 2014 թվականի «Worry» սինգլն ընդգրկվել է BBC Radio 1-ի փլեյլիստում, ինչի շնորհիվ նա հեդլայնել է Ռեդինգ և Լիդս փառատոնների BBC Introducing բեմը։ 2016 թվականին նա նույնպես ելույթ է ունեցել Լինկոլնի Լոստ Վիլեջ փառատոնին։ 2015 թվականի սեպտեմբերի 27-ին Գերեթը հանդես է եկել Apple Music Festival-ում, որը տեղի է ունեցել Լոնդոնի The Roundhouse համերգային դահլիճում։ Նա նաև աջակցել է Mumford and Sons խմբին Մեծ Բրիտանիայով նրանց 2015 թվականի շրջագայության ժամանակ՝ ելույթներ ունենալով Մեծ Բրիտանիայի և Իռլանդիայի 9 արենաների 13 միջոցառումների ժամանակ։ 2016 թվականի Brit Awards մրցանակաբաշխության ժամանակ Գերեթը մրցանակի է արժանացել «Քննադատների ընտրության մրցանակ» անվանակարգում, ինչպես նաև հաղթել է նույն թվականի «BBC Sound of» հարցմանը և ընդրկվել է MTV-ի «Brand New 2016» ցանկում։ Իր դեբյուտային՝ «Phase» ալբոմը նա թողարկել է 2016 թվականի փետրվարի 19-ին։
2016 թվականի փետրվարին նա կատարել է «Worry» երգը «Che tempo che fa» իտալական շոուի ընթացքում։


=== 2017-այժմ․ Ընդմիջում և «Love, Death and Dancing» ===
2016 թվականի վերջին «Phase» ալբոմով շրջագայելուց հետո Ջեքը նոր ալբոմ է ձայնագրել, որը նա, ի վերջո, ջնջել է, ասելով, որ «Այն աղբ էր։ Այն սարսափելի էր։ Այս ամենը շատ վատ էր։ Ես չէի ուզում ընդունել ինձ այդ պահին, այդ պատճառով էլ ցանկություն չունեի լավ գաղափար ունենալ»։ Այնուհետև նա ընդմիջում է վերցրել անհանգստությունը և իր հանդեպ անվստահությունը հաղթահարելու համար, որոնք, նրա կարծիքով, իր նախորդ ալբոմի հաջողության պատճառով առաջացած ուշադրության և մանրակրկիտ ուսումնասիրության հետևանքն էին։ Այնուհետև նա հանդիպել է ձայնագրման պրոդյուսեր Ջեքնայֆ Լիին, և նրանք միասին սկսել են աշխատել նոր երաժշտության ձայնագրման վրա։ 2020 թվականի փետրվարի 6-ին նրա նոր՝ «Time» սինգլը թողարկվել է որպես BBC Radio 1-ով Էնի Մաքի «Ապագա ձայներ» (անգլ.՝ Future Sounds) շոուի «Ամենաթեժ ձայնագրություն» (անգլ.՝ Hottest Record)։ Երգը դարձել է նույն օրը թողարկված նրա նոր՝ «Love, Death and Dancing (Vol. 1)» մինի ալբոմի բացող թրեք։ Այս մինի ալբոմը դարձել է Գերեթի երկրորդ՝ «Love, Death and Dancing» ստուդիական ալբոմի մի մաս, որը թողարկվել է 2020 թվականի հունիսի 12-ին։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


== Երգերի հեղինակության և պրոդյուսերավորման իրավունքներ ==


== Մրցանակներ և պարգևներ ==


== Ծանոթագրություններ ==


== Արտաքին հղումներ ==
Պաշտոնական կայք